text: 
  Men argumentationen er helt klar, staten skal bevare kulturværdierne, 
  der skal være kondistier, motionsstier, orienteringsløb, hestestier, 
  offentlig adgang i det hele taget, og det kan private jægere ikke 
  kontrollere  -  men her er det helt klart at i de private skove og 
  arealer er der jo ingen problemer med og mellem offentlig adgang og 
  private jægere, og helt klart viser alle vildtstatistikker at jagten 
  kun forbedres af at private jægere passer jagten. Mere vildt, bedre 
  fodring, bedre vildt og naturpleje.
  
  Ser man på f.eks. Sydsjælland, hvor langt de fleste arealer er privat
   udlejet til jagt, er der langt mere vildt, men samtidig har jagten 
  også et mere naturligt forhold til lokalbefolkningen, idet folk er 
  vant til at se jægere, der spises mere vildt og man får derved 
  større naturglæde. I Nordsjælland derimod er det statens folk der 
  diskret på hverdage, når andre arbejder, går på jagt, vildtet sælges 
  til fordel for statskassen til en lukket kreds, og folk bliver 
  fremmedgjort for det mest naturlige af alt  -  jagt.
  
  
  
  